Dulsė (Gvatemala)
Dulsė (isp. Río Dulce) – trumpa, bet vandeninga upė rytų Gvatemaloje, Isabalio departamente. Išteka iš Isabalio ežero, prateka El Golfetės ežerą. Toliau vingiuoja į rytus tropinėmis džiunglėmis. Įteka į Karibų jūros Hondūro įlanką (jos dalį – Amatikės įlanką) ties Livingstonu; sudaro estuariją. Už El Golfetės upė prateka siauru tarpekliu, kurio sienų aukštis siekia iki 300 m. Didžioji upės dalis įeina į Dulsės nacionalinį parką (plotas 130 km²). Ruože tarp Isabalio ir El Golfetės ežerų Dulsės upę kerta vienas ilgiausių tiltų Centrinėje Amerikoje.